KOMMISSIONENS FORORDNING (EF) Nr. 2101/98 af 30. september 1998 om ændring af forordning (EF) nr. 1352/98 om ændring af forordning (EF) nr. 1222/94 om fastsættelse af fælles gennemførelsesregler for ordningen for ydelse af eksportrestitutioner og om fastlæggelse af kriterierne for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag II

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), ændret ved forordning (EF) nr. 1097/98 (2), særlig artikel 8, stk. 3, første afsnit, og

ud fra følgende betragtninger:

Kommissionens forordning (EF) nr. 1352/98 af 26. juni 1998 (3) om ændring af forordning (EF) nr. 1222/94 om fastsættelse af fælles gennemførelsesregler for ordningen for ydelse af eksportrestitutioner og om fastlæggelse af kriterierne for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag II, ændrede forordningens bestemmelser om andre sukkerprodukter end hvidt sukker, så at disse andre sukkerprodukter ligestilles med hvidt sukker;

Fællesskabets forpligtelser vedrørende ydelse af eksportrestitutioner for landbrugsprodukter, der iblandes visse varer, som ikke er opført i traktatens bilag II, omfatter kun de basisprodukter, der er medtaget i Fællesskabets tilbud til GATT, samt dermed ligestillede produkter og deraf forarbejdede produkter; da Fællesskabet afgav sit tilbud, var inulinsirup ikke ligestillet med et basisprodukt, og inulinsirup er ikke fremstillet ved forarbejdning af et basisprodukt eller et ligestillet produkt; da tilbuddet blev afgivet, kunne der ikke ydes eksportrestitutioner for inulinsirup, selv om produktet er omfattet af den fælles markedsordning for sukker som »andre sirupper af sukker« og derfor er underlagt en afgift;

ydelse af eksportrestitutioner bør nøje forbeholdes de landbrugsprodukter, for hvilke der kunne ydes restitutioner ved udførsel i form af visse varer, som ikke er opført i traktatens bilag II, på det tidspunkt, da Fællesskabet afgav sit tilbud om forpligtelser for udførsel af landbrugsprodukter i form af sådanne varer; bestemmelserne om inulinsirups ligestilling med hvidt sukker og omregning af mængder inulinsirup til tilsvarende mængder hvidt sukker bør derfor ophæves;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i Forbindelse med Handel med Forarbejdede Landbrugsprodukter uden for bilag II -

UDSTEDT FØLGENDE FORORDNING:

Artikel 1

I forordning (EF) nr. 1352/98 foretages følgende ændringer:

1) I artikel 1, nr. 2), der ændrer artikel 1, stk. 2, i forordning (EF) nr. 1222/94, udgår femte led i artikel 1, stk. 2, litra h), i forordning (EF) nr. 1222/94.

2) I artikel 1, nr. 4), der ænder artikel 3, stk. 1, litra a) i forbindelse (EF) nr. 1222/94, udgår sidste led.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. september 1998.

På Kommissionens vegne

Martin BANGEMANN

Medlem af Kommissionen

(1) EFT L 318 af 20. 12. 1993, s. 18.

(2) EFT L 157 af 30. 5. 1998, s. 1.

(3) EFT L 184 af 27. 6. 1998, s. 25.